CELEX: 32020R1542
Language: fi
Date: 2020-10-21 00:00:00
Title: Euroopan parlamentin ja neuvoston asetus (EU) 2020/1542, annettu 21 päivänä lokakuuta 2020, asetuksen (EU) N:o 1303/2013 muuttamisesta vuosia 2021–2023 koskevien vuotuisten ennakkomaksujen mukauttamisen osalta

26.10.2020   
               
               
                  FI
               
               
                  Euroopan unionin virallinen lehti
               
               
                  L 356/1
               
            
         EUROOPAN PARLAMENTIN JA NEUVOSTON ASETUS (EU) 2020/1542,
         annettu 21 päivänä lokakuuta 2020,
         asetuksen (EU) N:o 1303/2013 muuttamisesta vuosia 2021–2023 koskevien vuotuisten ennakkomaksujen mukauttamisen osalta
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 177 artiklan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         ovat kuulleet alueiden komiteaa,
         noudattavat tavallista lainsäätämisjärjestystä (2),
         sekä katsovat seuraavaa:
         
                     (1)
                  
                  
                     Euroopan parlamentin ja neuvoston asetuksessa (EU) N:o 1303/2013 (3) vahvistetaan yhteiset ja yleiset säännökset, joita sovelletaan Euroopan rakenne- ja investointirahastoihin.
                  
               
                     (2)
                  
                  
                     Saatujen tietojen perusteella vaikuttaa siltä, että vuotuisen ennakkomaksun määrä on vahvistettu erityisen suureksi, kun sitä verrataan toimenpideohjelmien toteuttamisesta seurauksena oleviin varainhoidollisiin tarpeisiin; tämä koskee etenkin varainhoitovuosia 2021–2023.
                  
               
                     (3)
                  
                  
                     Jotta voitaisiin vähentää unionin talousarvioon sisältyviin maksumäärärahoihin kohdistuvaa painetta varainhoitovuosina 2021–2023 ja jotta voitaisiin parantaa maksumäärärahatarpeen ennustettavuutta ja näin osaltaan edistää avoimempaa budjettisuunnittelua ja hallitumpaa maksuprofiilia, vuotuisen ennakkomaksun määrää olisi pienennettävä kyseisten vuosien osalta.
                  
               
                     (4)
                  
                  
                     Asetus (EU) N:o 1303/2013 olisi sen vuoksi muutettava tämän mukaisesti,
                  
               OVAT HYVÄKSYNEET TÄMÄN ASETUKSEN:
         
            1 artikla
            Muutetaan asetuksen (EU) N:o 1303/2013 134 artiklan 2 kohta seuraavasti:
            
                        a)
                     
                     
                        korvataan viides luetelmakohta seuraavasti:
                        
                                    ”—
                                 
                                 
                                    2020: 3 %”;
                                 
                              
                  
                        b)
                     
                     
                        lisätään luetelmakohta seuraavasti:
                        
                                    ”—
                                 
                                 
                                    2021–2023: 2 %.”.
                                 
                              
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä lokakuuta 2020.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL C 159, 10.5.2019, s. 45.
         
            (2)  Euroopan parlamentin kanta, vahvistettu 4. huhtikuuta 2019 (ei vielä julkaistu virallisessa lehdessä), ja neuvoston päätös, tehty 7. lokakuuta 2020.
         
            (3)  Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).